**Harry Liedtke** (født 12. oktober 1881 i Königsberg i Østpreussen i keiserriket Tyskland, drept 28. april 1945 i Bad Saarow ved Berlin) var en tysk skuespiller, særlig som stumfilmskuespiller.

Liv og virke
------------

### Bakgrunn

Harry Liedtke var det syvende av tolv barn av en kjøpmann i Königsberg. Etter farens død i 1896 vokste han opp i et barnehjem og begynte å utdanne seg til detaljisthandelsmann. Etter et tilfeldig møte i Berlin med teaterdirektøren Hans Oberländer begynte han å ta teaterundervisning.

### Karriere

Hans første teaterengasjement var ved byteateret i Freiberg i Sachsen. I 1908 arbeidet Liedtke ved New German Theatre i New York City og i 1909 ved Deutsches Theater Berlin.

I 1912 opptrådte Liedtke for første gang i en stumfilm, kalt *Zu spät*. Fra nå av spilte han som regel rolle som en ung *sjarmerende gutt* og gentleman. Sammen med Ernst Lubitsch spilte han i filmer som *Das fidele Gefängnis* (1917), *Die Augen der Mumie Ma* (1918), *Carmen* (1918), *Die Austernprinzessin* (1919), *Madame DuBarry* (1919), *Sumurun* (1920) og *Das Weib des Pharao* (1921). Han var også med i en rekke krimhistorier som detektivskikkelsene Stuart Webbs eller Joe Deebs, skrevet av Joe May. 

Liedtke var en populær skuespiller på 1920-tallet og spilte mot Marlene Dietrich i *Ich küsse Ihre Hand, Madame* (1929). 

I 1930 grunnla Harry Liedtke et eget sceneensemble (med blant andre Rudolf Klein-Rogge, Traute Carlsen, Carola Toelle, Max Landa og Elisabeth Markus), som reiste rundt og spilte - i 1931 gjestet det blant annet Østerrike (Baden bei Wien).

Liedtke hadde mindre suksess i lydfilmen, kanskje mest fordi han var blitt eldre. Han måtte nå veksle over fra beiler- og kjæresteroller til farsroller. En faglig mer tungvektig rolle fikk han først i 1942 i Heinz Rühmanns *Sophienlund*. Hans siste rolle var hovedrollen som *professor Heink* i *Das Konzert* (1944) av regissøren Paul Verhoeven.

Fra 1920 til 1928 var han gift med skuespillerinnen Käthe Dorsch (1890–1957) og deretter var han gift med skuespillerinnen Maria Paudler (1903–1990).

Graven til Harry Liedtke og Käthe Dorsch i Pieskow, Bad Saarow
Den 28. april 1945 ble Liedtke drept av soldater fra den røde armé i sitt hjem i Bad Saarow-Pieskow øst for Berlin sammen med sin tredje hustru Christa Tordy. En av russerne knuste en flaske over hans hode mens han forsøkte å hindre at hans kone ble voldtatt og myrdet.

Filmografi (utvalg)
-------------------

* 1916 : Hvorledes jeg blev detektiv (Wie ich Detektiv wurde)
* 1916 : Den mystiske annonce *(Das rätselhafte Inserat)*
* 1917 : Das fidele Gefängnis
* 1917 : Dornröschen
* 1917 : Lulu
* 1918 : Die Augen der Mumie Ma
* 1918 : Carmen
* 1918 : Naar hatet brænder
* 1918 : Das Mädel vom Ballet
* 1918 : Der gelbe Schein
* 1918 : Der Rodelkavalier
* 1919 : Die Austernprinzessin
* 1919 : Komtesse Doddy
* 1919 : Kreuzigt sie!
* 1919 : Die Tänzerin Barberina
* 1919 : Madame Dubarry
* 1920 : Sumurun
* 1921 : Der Mann ohne Namen
* 1922 : Faraos hustru (Das Weib des Pharao)
* 1923 : Die Fledermaus
* 1926 : Strø nogen roser
* 1926 : Paragraf 245
* 1927 : Karnevalsnatten
* 1928 : Min ven Harry (Mein Freund Harry)
* 1929 : Jeg kysser Deres hånd madame (Ich küsse Ihre Hand, Madame)
* 1931 : Eneste kvinne ombord
* 1935 : To unge mennesker
* 1938 : Preußische Liebesgeschichte
* 1943 : En underlig familie

Referanser
----------

1. ↑   Gemeinsame Normdatei, GND-ID 116997893, besøkt 14. oktober 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, Munzinger IBA 00000002264, besøkt 9. oktober 2017[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id liedtke-harry, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Gemeinsame Normdatei, besøkt 9. april 2014[Hentet fra Wikidata]
7. ↑   Gemeinsame Normdatei, besøkt 30. desember 2014[Hentet fra Wikidata]

Eksterne lenker
---------------

* (en) Harry Liedtke – kategori av bilder, video eller lyd på Commons Rediger på Wikidata
* (en) Harry Liedtke på Internet Movie Database Rediger på Wikidata

* (sv) Harry Liedtke i Svensk Filmdatabas Rediger på Wikidata

* (da) Harry Liedtke på Filmdatabasen Rediger på Wikidata

* (fr) Harry Liedtke på Allociné Rediger på Wikidata

* (en) Harry Liedtke på AllMovie Rediger på Wikidata

* (en) Harry Liedtke hos Rotten Tomatoes Rediger på Wikidata

* (en) Harry Liedtke hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Munzinger (iba)
 |